
EXPERIENŢA ECHIPELOR 
REGALE STUDENŢEŞTI 


Cele douăsprezece echipe studenţeşti care au fost trimese, 
din înalta iniţiativă a Maiestăţii Sale Regelui, ca să lucreze 
timp de trei luni, în cadrul unor cămine experimentale, la ridi¬ 
carea culturală a satelor noastre, s’au reîntors la Bucureşti şi 
au organizat, în localul Fundaţiei Culturale Regale Principele 
Carol, o Expoziţie de lucrări a cărei bogăţie se impune chiar 
şi atenţiei vizitatorului grăbit. 

Sunt atât de multe şi de grave problemele ce s’au pus 
acestor echipe, este atât de nouă metoda întrebuinţată, încât 
este de datoria noastră să ne oprim în faţa lor, căutând a trage 
toate foloasele experienţei făcute şi concluzii asupra chipului 
în care trebue să se procedeze de aci înainte, pentru ca această 
primă experienţă să poată da, în viitor, roade încă mai bogate. 
Trebue să căutăm a înţelege de pe acum, mai întâi felul 
în care aceste echipe au a-şi duce munca pentru ca să ajungă 
a fi deplin eficace, fără irosire zadarnică de puteri; în al doilea 
rând, să se generalizeze pe un număr din ce în ce mai mare de 
sate din toate regiunile ţării şi mai ales să se permanentizeze , 
ajungând a fi o operă de zi la zi urmărită temeinic şi până la 
capăt şi, în acelaşi timp, controlată de organele în drept. 

In rândurile care urmează vom căuta, în ceea ce ne priveşte, 
să expunem problema aşa cum am înţeles-o, ca o consecinţă 
logic desfăşurată din rezultatele actuale, înfăţişate în expoziţia 
amintită. 

Să lămurim mai întâi ce sunt aceste ecfjipe regaje. In primă¬ 
vara anului acesta, Maiestatea Sa Regele a pornit ţjela gânţjul 
că menirea stu^enţijor nu este numai aceea ţje a studia în timpul 
anilor lor ţje studenţie, ţi, datoria pe care ei o contractează astfel 
faţă ţ|e societatea românească, care cu mujtă truţ|ă le pune Ja dis¬ 
poziţie mijjoacele învăţăturii, trebue să fie răscumpărată printr’o 
contra-prestaţie de muncă, în folosu{ ţării. Menirea studenţilor 
trece deci dincolo de viaţa internă a universităţilor, trece cfoiar 
dincolo d e marginile oraşului în care studiază, trebuind să 
ajungă a cuprinde întreg întinsul ţării, unde mase mari d e 
oameni nu s’au putut încă bucura d e binefacerile unei organi¬ 
zaţii d e stat perfecte. Măcar o parte din învăţătura pe care 
studenţjmea o dobândeşte peste jarnă Ja cursuri, în bibli° tec i> in 
săli de spitale şi în laboratorii, trebue să fie împărtăşită tuturor 
şi să devină bun comun. 

Dacă există o problemă gravă de cujtură, la noi în ţară, apoi 
este tocmai aceea pe care o naşte primejdia permanentă a unei 
despărţiri, uneori prea violente, între cujtură satelor şi aceea a 
oraşelor, ţu orice chip trebue găsită modalitatea ca prăpastia 
să fie astupată fi sa se creeze mijloace de comunicaţie spirituală 
între Jumea satelor şi aceea a oraşelor. Trimeterea studenţilor 
Ia sate cu încredinţarea de a face acolo o operă culturală este 
cfoipul cel mai nimerit pentru educarea noii generaţii de căr¬ 
turari în sentimentul ace stei datorii pe care o avem faţă de 
satele noastre. 

Şi alte universităţi, din a^e ţări, au pornit cândva Ja o activitate 
asemănătoare. De pildă» universităţile americane au fost de mult 
preocupate de problema pe care o ridica în vjaţa statujui ameri¬ 
can, prezenţa unui, număr mare de imigranţi, împrospătaţi perio¬ 
dic, şi care nu-şi găsesc o aşezare definitivă în patria lor d e 
adopţiune. Aci stă originea vestitei mişcări universitare a setle- 
menturilor, — d e pildă a Puii ,House-uţui sau al setlementuluj 
universităţii din ţjjicago, — care au peste 60 de anj vechime 
si al căror rost era ca, prin studiu şi acţiune directă, să treacă 
patrimoniul cultural american şi acestor grupe răzleţe. 

ISfu vrem să spunem că aceeaşi este situaţia şi la noi în ţară; 
într’o privinţă e mai b un ă> într’alta mai rea. Mai bună pentru că 
acei cărora această cultură trebue să fie împărtăşită nu sunt grupe 

de imigraţi străini, ci băştinaşi. Dar este şi mai rea, pentru că 
nouă nu ni se pune problema ridicării unor grupe răzleţe, ci 
problema ridicării vieţii tuturor satelor româneşti. Problema 
ridicării culturale este la noi o problemă de viaţă şi de moarte 
pentru statul întreg. 

Echipele studenţeşti trimise pentru a încerca o asemenea 
activitate, experimentală deocamdată, au fost de aceea astfel alcă¬ 
tuite, încât toate domeniile culturii să aibă putinţă de acţiune. 
La recomandarea universităţilor respective, s’au trimes studenţi 
din toate facultăţile şi anume au fost 17 medicinişti, 10 vete¬ 
rinari, 14 agronomi, 28 studenţi în litere, 11 în drept, 5 în ştiinţe, 
7 în teologie şi 6 eleve ale şcolilor de menaj, în total 98 de stu¬ 
denţi repartizaţi în 12 grupe. 

La aceşti studenţi s’au adăogat, pentru ca munca lor să poată fi 
mai bine îndrumată, şi un corp de tehnicieni în număr de 56, 
dintre care 12 doctori, 9 ingineri agronomi, 7 medici veterinari, 
6 surori de ocrotire, 6 maestre de gospodărie, plus un grup 
de 16 profesori şi studenţi dela Oficiul Naţional de Educaţie 
Fizică, care aveau în special menirea de a încerca (ceea ce 
se făcea pentru prima oară în ţară), o educaţie preregimentară 
sătească. 

Aceste douăsprezece echipe, prin bunăvoinţa deosebită a 
ministerelor, au fost aprovizionate cu întreg materialul farma¬ 
ceutic necesar dispensarelor ce urmau să înfiinţeze, precum şi 
cu acela necesar muncii agricole, pus la dispoziţie de Camerele 
de agricultură respective. Fundaţia Culturală Regală Principele 
Carol a dat şi ea 12 biblioteci, 1.200 de icoane şi alte 
obiecte. 

Alegerea satelor în care au fost trimese aceste echipe s’a 
făcut astfel: în fiecare regiune istorică s’a ales cel puţin câte 
un sat, avându-se în vedere să fie în număr aproape egal 
satele de câmp, de munte şi cele de apă. S’au ales astfel satele: 
Sadova din jud. Câmpulung (Bucovina), loc de veche aşezare 
a răzeşilor ocolului câmpulungean; satul de mazili Năpădeni, 
(jud. Bălţi), din vechea regiune a codrului moldovenesc; satul 
Nerej, unul din principalele centre ale răzeşilor vrânceni; satul 
Yăcăreni, aşezare de pescari şi agricultori, români şi lipoveni, 
de pe marginea Dunării; satul Miron-Costin, foştii Brănişteni 

din vechea moşie a cronicarului; satul de aşezare nouă Ferdi- 
nand I din judeţul Constanţa, cu populaţie romană, germană şi 
tătărească; grupul de sate Stăneşti, Corbi şi Nucşoara, din judeţul 
Muscel, de pe acea vale a Doamnei, în care o imigraţie relativ 
recentă de ungureni a dat naştere unui tip de muscelean deo¬ 
sebit de cel al moşnenilor vechi băştinaşi; satul Goicea-Mare 
din judeţul Dolj, sărac şi de plină câmpie; satul Fibiş, judeţul 
Timiş, din acel Banat în care o aparentă bună stare economică 
este datorită unui fenomen de subnatalitate; şi, în sfârşit, satul 
grăniceresc al Leşului, de lăngă Năsăud. 

După toate rapoartele, care se pot găsi la Fundaţie, reiese 
că aceste echipe au fost întâmpinate de săteni cu o neîncre¬ 
dere, care mergea uneori psţnă la duşmănie. Prezenţa unui 
atăt de mare grup de studenţi în mijlocul satului este un 
fapt neobişnuit. Afirmaţia lor că au venit doar cu gândul de 
a căuta să facă din răsputeri tot binele pe care-1 vor putea, ca 
să-şi ţină cuvântul dat Regelui Ţării cănd Acesta le spusese 
« Duceţi în sate o parte din sufletul şi din dragostea Mea», 
părea de domeniul, dacă nu al basmelor, cel puţin al unor intenţii 
ascunse care nu îndrăzneau să se dea pe faţă. Uneori nu numai 
sătenii, ci şi intelectualii satelor au arătat aceeaşi neîncredere. 
Au fost însă suficiente câteva zile de lucru, a fost deajuns ca 
echipa să deschidă dispensare, în care zi şi noapte bolnavii erau 
îngrijiţi fără plată, a fost deajuns ca echipa să se apuce de 
săpatul şanţurilor şi secarea băltoacelor, a fost deajuns ca medicii 
veterinari, agronomii, maestrele de gospodărie să înceapă a 
intra din casă în casă, pentru ca întreaga atmosferă să se schimbe, 
toată lumea să înţeleagă rostul precis al echipei şi să bănuiască 
rezultatele pe care o asemenea acţiune le putea avea, dacă la stu- 
denţime şi tehnicieni se adăogau bunăvoinţele şi puterile de 
muncă ale băştinaşilor. 

Pîţnă la sfârşit, rezultatele au fost bune. De sigur, unele echipe, 
fie din pricina împrejurărilor prea grele cu care au avut de luptat, 
,fie din pricină că le-a lipsit măcar ceva din multele caliţftţi pe 
care trebue să le aibă acei care pornesc la asemenea lucru, au dat 
rezultate mai modeste. Marea majoritate însă a ajuns la rezul¬ 
tate excelente şi vreo câteva din ele la rezultate cu totul deo¬ 
sebite. Pentru a înfăţişa, într’un singur tablou rezumativ, care 

au fost problemele atacate de echipe şi rezultatele la care au 
ajuns, am putea să ne folosim de următoarele date şi anume: 

In domeniul sănătăţii, s’au dat 18.012 consultaţii şi s’au aplicat 
tratamente; s’au’făcut 5.381 injecţii, 590 vizite medicale la 
domiciliu, 155 analize şi s’au înjghebat 12 farmacii model. 

In domeniul muncii, s’au dat 3.330 consultaţii agronomice, 
s’au ţinut 22 conferinţe şi lecţiuni practice, s’au arat şi însămân¬ 
ţat sistematic 345 ha, s’au deparazitat şi altoit 3.473 de pomi. 
Veterinarii au dat şi ei 5.029 consultaţii şi au făcut 6.522 injecţii 
şi 2.150 vaccinări. 

In ce priveşte edilitatea, s’au făcut 22 poduri de ciment, 397 
podeţe de lemn, 30.600 m. de şanţ, 60.450 m. şosea, 1.500 mp. 
teren de sport, s’au vopsit şi reparat 200 de case, s’au construit 16 
grajduri, s’au asanat 16 fântâni, s’au reparat 6 şcoli şi 2 biserici. 
S’au dat apoi 160 lecţii de gospodărie practic^ şi s’au construit 
5 silozuri cu o capacitate de 53.000 kg. 

Sub raportul educaţieipreregimentare, s’au pregătit 329 de tineri. 

S’au mai ţinut 89 de predici religioase şi 36 de conferinţe, 
s’au împărţit 1.200 de icoane, 1.500 volume de cărţi, s’au făcut 
96 de şezători, s’au premiat vreo 240 de gospodari harnici 
şi s’au început clădirile de Cămine, din care unul, de pildă cel 
din Stăneşti, a ajuns acum până la acoperiş. 

Trebue sft ţinem seama că în aceste cifre nu se poate înfăţişa 
nici unul din rezultatele sufleteşti obţinute de echipţţ. Şi cu 
toate acestea, rezultatul cel mai important al muncii echipelor 
nu este acela al unui şanţ săpat ori al unei consultaţii date, 
ci al prefacerii mentalităţii satului în sensul unei treziri a inte¬ 
resului public pentru problemele de cultură. Nici una dintre 
echipe nu s’ar socoti judecată obiectiv, dacjţ am ţine seama 
în aprecierile noastre asupra muncii ei, numai de datele mai 
sus înfăţişate. Ci toate ar cere să se ia în seamă buna amintire 
pe care au lăsat-o în sat şi terenul deosebit de favorabil pe 
care l-au creat prin munca lor. Iar mulţi intelectuali din sat 
s’au vjţzut sprijiniţi în munca pe care o duceau ei de mult şi o 
vor duce de acum înainte cu alte metode de lucru, cu mult 
mai serioase decât acelea care până acuma aveau exclusiv curs în 
viaţa căminelor noastre. 

IfS 

Oricât de satisfăcătoare ar fi aceste rezultate, problema cea 
gravă care ni se pune acum este aceea de a căuta să înţelegem 
chipul în care tehnica de lucru a echipelor culturale poate să 
devină încă şi mai eficace. O primă concluzie ce se poate desprinde 
este aceea că cele mai frumoase rezultate s’au olpţinut de acele 
echipe care au avut la îndemână tehnicieni buni în domeniul 
sănătăţii şi al muncilor în gospodărie. Lucrul nu trebue să ne 
mire; mai mult decât atât, el putea să fie mai dinainte bănuit. 

Dacă stăm şi judecăm problema culturii săteşti şi plecăm 
dela înţelegerea acestui adevăr hotărîtor că satele nu repre¬ 
zintă, djn punct de vedere cultural, o treaptă inferioară Culţţirii 
orăşeneşti, ci deseori numai un alt fel de culturp , o cultură ne¬ 
scrisă, de zestre tradiţională, moştenită prin viu graiu, din gene¬ 
raţie în generaţie, vom ajunge la concluzia că rostul unei activităţi 
culturale la sate este în primul rând acela de a da săţeanului 
ceea ce într’adevăr îi lipseşte, adică igienă şi bună stare econo¬ 
mic^. Civilizaţia de plin folklor a satului este o zestre a ţării 
pe care trebue să căutăm nu a o preface, ci, pe cât ne stă în 
putinţă, a o păstra. Drept este că o bună parte din înfăţişarea 
bătrână a satelor piere, în mod fatal, sub presiunea influenţelor 
orăşeneşti şi că va trebui să se nască de undeva o nouă cultură 
sătească pe potriva nevoilor satelor româneşti moderne. In 
sarcina cui cade crearea acestei noi culturi săteşti j In lpună 
parte în sarcina satului însuşi. Dacă este adevărat, de pildă, 
că vechiul strat de cântece populare este astăzi dispărut, prea 
rare şi în prea puţine regiuni ale ţării fiind acelea care mai 
pot improviza melodie şi vers dintr’odată, într’un stil regional 
caracteristic, nu e mai puţin adevărat că astăzi pe tot întinsul 
ţării se naşte un nou foljţjor popular, foarte frumos. Putem 
nădăjdui ca asemenea manifestări să apară şi în alte domenii 
decât acelea ale muzicii. In al doilea rând, crearea unei culturi 
populare cade şi în sarcina cărturarilor cu talent. Ceea ce pe 
vremuri a ştiut să facă un Dosoftei Miţropolitul sau un Anton 
Pann, ale căror versuri au fost primite de săteni şi integrate fo{- 
klorului lor, de ce să nu nădăjduim că se vor mai găsi şi astăzi 
cărturari care să facă acest lucru? 

Nădejdea aceasta însă nu trebue să ne facă să uităm că, deoi 
camdată, o asemenea cultură sătească nu avem şi ca atare munca 

echipelor studenţeşti este foarte îngreuiată. Dacă am avea o 
cultur^ sătească pe care să o putem duce de-a gata dela sat la 
oraş, atunci menirea echipelor studenţeşti ar fi foarte limpede: 
studenţii n’ar fi dec£t propagandiştii acestei culturi. In lipsa ei, 
nu putem cere studenţilor să creeze ei această cultură. De 
aceea, activitatea cea mai rodnică a fost, şi va fi încă multă 
vreme, cea tehnică. Dacă încercările de a schimba ceva din cul¬ 
tura folklorică a ţării nu au dus până acum la alt rezultat decât 
la stricarea a ceea ce era frumos, fără putinţa înlocuirii prin 
altceva măcar tot atât de frumos, în schimb străduinţa de a 
aduce mai multă igienă în sat, de a îmbunătăţi tehnica de lucru 
în gospodăria săteanului, de a organiza sistematic întovărăşirea 
tuturor gospodarilor laolaltă, pentru ca împreună să poată face 
faţă mai uşor împrejurărilor momentului economic, aceasta nu 
poate fi niciodată lipsit de folos. Aci nu poate fi acţiune pornită 
greşit, nici străduinţă rămasă zadarnică. 

Concluzia care mi se pare că se impune din aceste experienţe 
de până acum, este aceea că, dacă e vorba de o educare în 
munca aceasta a echipelor studenţeşti, această educare nu poate 
fi decât îndoită: a satului de către echipă, dar mai ales a echii 
pei de către sat. In domeniul sănătăţii şi al muncii, în dome¬ 
niul organizării sociale, echipa studenţească are calea deschisă. 
Datoria ei este clară şi putinţa de înfăptuire uşoară. Insă în dome¬ 
niul vieţii sufleteşti, pentru ca străduinţele echipei să ducă la bun 
rezultat, este bine ca o campanie de lucru să servească mai ales 
pentru observarea umilă şi pentru legarea prin iubire şi cunoa a 
stere ştiinţifică, de realităţile vieţii de obşte a ţăranilor români, 
viaţă pe care studenţii, chiar dacă au cunoscut«o cândva în copi¬ 
lăria lor, n’au mai avut apoi prilej să o întâlnească în nici unul 
din anii învăţăturii lor prin şcoli şi în nici una din împrejurările 
vieţii orăşeneşti, atţlt de străine de ceea ce este viaţă sătească. 

Asemenea formulă de muncă, împerechiată teoretic şi practic, 
s’a mai încercat la noi în ţară —■ şi poate că este bine să se 
remarce această asemănare m de Seminarul de Sociologie al 
d-lui profesor D. Guşti, în cursul campaniilor de monografie 
sociologică. Şi acolo grupul restrâns al monografiştilor pornea 
pe această dublă cale: a cercetării vieţii săteşti, în scopul de a 
ajunge la înţelegerea limpede a ei, în dorinţa de a găsi astfel un 

temei pentru o acţiune practică ulterioară. Dacă de data aceasta 
echipele studenţeşti sunt menite să pună în primul rând accentul 
pe acţiunea practică, nu trebue să se piardă din vedere că numai 
acţiunea condusă în deplină cunoştinţă de cauză poate să ajungă 
la bun capăt. Şi în tot cazul naşterea culturii săteşti prin cărtu¬ 
rari nu poate fi decât ajutată prin educarea unei generaţii noi 
de studenţi la o permanentă preocupare a problemelor săteşti 
şi la o încercare de asimilare sufletească a vieţii populare. Din 
sânul acestor tineri, care astăzi se străduesc să facă munca 
practică ce li se cere şi să se înfrăţească sufleteşte cu satul 
până acum uitat, se vor putea naşte oamenii de talent care să 
creeze literatura şi sufletul cel nou al culturii săteşti viitoare. 


Pentru ca munca echipelor regale să iasă din faza de simplu 
experiment în care se află până acum, trebuesc găsite mijloa¬ 
cele pentru ca acţiunea lor să fie generalizată. Atâta vreme cât 
se vor putea trimete în ţară numai douăsprezece echipe pe an, 
în timp ce avem 15.201 sate în toată ţara, rezultatele, fără 
îndoială, nu vor putea fi decât locale. Trebue să ţinem seama, 
de sigur, de faptul că pilda dată într’un anumit sat este conta¬ 
gioasă uneori pentru întreaga regiune şi sunt unele echipe, 
cum e de pildă cea din Goicea, care au reuşit să creeze până la 
opt cămine, în opt sate învecinate; totuşi limitarea şi mai departe 
la un număr atât de mic de echipe înseamnă condamnarea dela 
început a acestei noi mişcări culturale dela noi. Poate că nu 
ar fi lipsită de sens măsura de organizare internă a universită¬ 
ţilor noastre care să ceară, în mod obligator, trecerea unei probe 
practice de muncă culturală, o dovedire a cunoştinţelor culese, 
printr’o muncă în sânul unei asemenea echipe trimese la sate. 
In lipsa acesteia, o întinsă propagandă, prin toate mijloacele 
cu putinţă, trebue începută, pentru ca de buna lor voie studenţii 
să se apuce de această muncă şi, la nevoie, din iniţiativa lor să 
se organizeze în vederea ei. Să nu se creadă că numai entuziasmul 
poate fi deajuns; o bună pregătire este absolut necesară. Văd ca 
o necesitate absolută înfiinţarea unor cursuri de îndrumări 
sociale pe lângă toate universităţile, care să nu aibă alt scop 
decât acela de a găsi putinţa unei aplicări a teoriei învăţate la 

realităţile sociale ale populaţiei noastre. Pentru ca munca echii 
pelor regale să poată fi dusă la bun capăt, trebue ca universi¬ 
tăţile toate să«şi adaoge un seminar practic, al cărui vast cămp 
de aplicare să fie ţara întreagă, şi mai ales trebue ca întreaga 
studenţime, în tot timpul şcolarităţii sale, să se transforme 
într’o echipă de lucru, care să aibă î n vedere, nu numai învă¬ 
ţătura cărturărească pentru ei, dar şi răscumpărarea acestei 
învăţături prin difuzarea metodică a celor folositoare în mijlocul 
poporului, într’o permanentă caznă de adaptare a lor la ce este 
bun în mediul social romanesc şi de ridicare a acestui mediu 
la nivelul la care s’au ridicat ei, prin carte. 



Din căte s’au văzut pftnă acum, noi toţi cărturarii oraşelor, 
luaţi în masă şi cu at|t maj mult studenţimea, nu avem de dat 
satului, astăzi, în mod cert, decăt binefacerile pe care le poate 
aduce după s i ne igiena şi buna rostuire a trebilor gospodăreşti. 
Toata viaţa sufletească, tot ceea ce formează într’adevăr cultura 
superioară trebue să nască spontan dela sat cjţiar. Sunt lucruri 
care pot fi obiect de propagandă fi altele care trebue să fie doar 
un simplu prilej de creaţie. Faptul nou pe care îl implică echii 
pele studenţeşti este că acest prilej ţie creaţie culturală sufle¬ 
tească la sate se iveşte prin punerea laolaltă a cărturarului ţie 
la oraş cu viaţa vie a satului. 

Oricât de refăcuţi sufleteşte ar fi studenţii care se întorc 
după 0 campanie culturală la sate, chiar dacă s ar întoarce an 
după an 1° aceleaşi locuri, satul tot rămăne multă vreme singur 
şi studenţii tot se întorc din nou în bibliotecile, clinicile şi sălile 
lor de cursuri, pentru ca apoi, la un moment dat, să fie smulşi 
de profesiile pe care le vor avea. Trebue de aceea să existe la 
sat o înjghebare permanentă de lucru. Sforţări oricăt de rodnice, 
dacă sunt numai întămplătoare, ajung să se irosească fi locul 
cândva desţelenit recade în paragină- Aci începe problema cea 
mare a căutării mijloacelor prin care să se poată permanentiza 
acţiunea începută- 

Singura soluţie cu putinţă este aceea a folosirii tuturor ele¬ 
mentelor cărturăreşti care există la sate. Studenţii din echipe 
nu sunt din fericire cei dintâi şi nici singurii care au încercat 

o ridicare culturală a poporului; ci la sate se găsesc acei îndru¬ 
mători fireşti ai poporului care sunt învăţătorii şi preoţii. Orice 
muncă făcută la sat fsţră să se ţină seamă de aceştia, fără să reu¬ 
şească a ŞÎ-i alătura şi a-i face ca şi după plecarea echipelor să con¬ 
tinue singuri munca începută, este zadarnică- Nu se poate spune 
că până acum intelectualii satelor n’au făcut nimic pentru sat. 
Dimpotrivă, dacă există ° îmbunătăţire oarecare în felul de viaţă 
al săteanului, lor le-o datorăm. De aceea rolul echipelor regale 
nu poate şi nu trebue să fie altul decftt de a se pune în slujba 
cărturarilor care trăesc în sat, în dorinţa de a-i ajuta, material¬ 
mente şi sufleteşte, în lupta pe care ei o începuseră dinaintea 
venirii echipelor şi pe care o vor continua după plecarea lor. 
Singura problemă este numai aceea de a găsi chipul în care acest 
ajutor poate fi dat, metoda de muncă ce trebue întrebuinţată 
pentru transformarea tuturor intelectualilor, fie dela sat, fie dela 
oraş, laolaltă, într’o echipă de permanentă luptă" 

La acest rezultat nu se poate ajunge decât prin formula Cămi¬ 
nului Cultural. Ceea ce zădărniceşte uneori cele mai bune intenţii 
este faptul că intelectualii satelor trăiesc răzleţiţi unii de alţii, 
ţjaca nu chiar în duşmănie. Căminul Cultural îi chiamă însă 
într’un loc unde certurile politice şi personale trebuesc să dis¬ 
pară- Căminul Cultura} înseamnă unirea laolaltă a tuturor oame¬ 
nilor de bine dintr’un sat, pentru ca acolo să se poată înjgheba 
începuturile unei ridicări continue a satului întreg. 

De aceea echipele studenţeşti au fost dţla început puse în 
slujba acestor cămine culturale. Ele nu au fost deci trimise 
ca să lucreze de capul lor şi singuratice în sat, ci dimpotrivă, 
să se integreze Căminului Cultural şi să lucreze ca membri 
ai lui. De aceea căminele în care s’au trimes echipele studenţeşti 
trebuesc să fie socotite ca nişte cămine experimentale, în care 
s’a încercat, şi în bună parte s’a reuşit, să se creeze un program 
de muncă Şt 0 tehnică de aplicare a acestui program, care 
să poată fi după aceea primit de toate căminele din ţară- 
Sunt atât de multe bune voinţe, atât dor de a face bine în toată 
ţara, încât ar fi păcat ca ele să nu poată fi folosite. Şi, deocamdată, 
cam aceasta este situaţia, căci oamenii de bunăvoinţă nu ştiu 
ce anume trebue să facă, n ’ au î n faţa lor o pildă P e care s ’° urmeze. 
Se mărginesc, de aceea, să creeze o bibliotecă cu puţine cfirţi, 

dintre care încă mai puţine sunt cu adevărat folositoare popo¬ 
rului sau dau serbări şi şezători artistice, al căror folos este ilu¬ 
zoriu şi repede se transformă într’un prilej de petrecere a inte¬ 
lectualilor din sate, în loc să fie un mijloc ţje ridicare efectivă 
a satului. Mai ales de aceea, pilda echipelor studenţeşti regale 
este folositoare, pentru că accentul a fost pus în munca lor nu 
pe discursuri ţinute la prilejuri festive sau la şezători, ci pe o 
muncă practţc^ şi directă în jurul dispensarului şi a gospodăriei 
ţărăneşti. Toate căminele culturale trebue să înţeleagă că a sosit 
momentul c^nd e nevoie să se părăsească propaganda orală 
pentru o îndreptare spre acţiunea directă. Pilda omului care 
el singur munceşte, deşi intelectual, cu casmaua, la asanarea 
băltoacelor din sat, care singur altoeşte pomii din modeste pe¬ 
piniere, care trece din casă m cas ă P entru a deschide ferestrele 
şi a arăta cum trebuesc îngrijiţi copiii şi oamenii maturi pentru 
ca sănătatea să le fie bună, este singura care poate fi urmată de 
sat, pentru că numai ea vine de îndată cu un f°l° s practic ce nu 
se poate tăgădui. 

Această transformare a metodelor de lucru ale Căminelor 
Culturale este ţinta cea mare pe care trebue s’o urmărească 
echipele regale. Să presupunem că o echipă studenţească în cele 
trei luni de zile dţt a stat în sat a îngrijit toţi bolnavii 
din comună- După plecarea ei însă, nemai fiind un doctor 
care să dea îngrijirile, oamenii vor rămâne tot neîngrijiţi. De 
aceea s’ar putea socoti o asemenea muncă, atîţta vreme cîţt nu 
poate fi făcută permanent şi în toate satele, drept un sţmplu 
gest de filantropie, foarte frumos, dar foarte puţin eficace. Insă 
echipele studenţeşti au căutat să facă Ş* altceva: anume să găsească 
metodele prin care se poate duce o campanie de igienă publică 
în tot satul, ceea ce nu presupune neapărat prezenţa unui doctor, 
îngrijirea sănătăţii prin igiena elementară, supravegherea prin 
vizite domiciliare a tuturor lehuzelor şi sugacilor, iată de pildă 
acţiunţ care sunt numai aparent modeste; în realitate ele sunt 
de mare valoare: mai întîţi, pentru că atacă adevărata pro¬ 
blemă g rav ^> aceea a sănătăţii populare şi în al doilea rîţnd şi 
mai ales, pentru că aoeastă acţiune poate fi dusă mai departe 
şi în timpul iernii de membrii permanenţi ai căminelor. 
De asemeni, dacă echipele regale n’ar fi reuşit să facă <jf ec ât 

munca brută a săpării şanţurilor, i-am putea uşor confunda cu 
serviciile tehnice ale Ministerului de Comunicaţii. Insă rostul 
urmărit a fost altul: acela de a scţiimba mentalitatea satului cu 
privire la problemele edilitare şi mai ales a da în sarcina cămi¬ 
nului local grija îndeplinirii şi pe mai departe a acestui program 
de lucru, care nu cere o pregătire deosebită,, ci numa i o sinceri¬ 
tate în nevoile noastre de trai civilizat şi un spirit de jertfă 
pentru binele obştesc. 

Activitatea echipelor regale trebue deci să tindă la crearea 
pe tot întinsul ţării a unor Cămine Culturale cărora să se lase 
o pildă de urmat şi un program practic de aplicat. 

Munca echipelor în sîjnul Căminelor C^ulturale mai are încă 
un folos şi anume acela al controlului ce se poate astfel face 
de organele în drept. Trebue să recunoaştem că, în lipsa 
unui control, o asemenea mişcare, mai ales dacă, după cum 
nădăjduim, va lua proporţii din ce în ce mai mari, ar putea să 
fie şi primejdioasă, P r ‘ n faptul că s’ar putea abate dela scopul 
precis pe care trebue să-l urmărească şi care este exclusiv acela 
al ridicării satului spre trepte de mai înaltă omenie. Organi¬ 
zarea ei jfn siţnul Căminelor Culturale permanente, a căror întreagă 
activitate este controlată şi îndrumată de organul central al 
Fundaţiei Culturale Regale Principele Caro}, poate duce la crea¬ 
rea unui cadru deplin închegat, care să garanteze seriozitatea 
lucrărilor şi neabaterea lor dela scopul ce trebue s^-I aibă. 

Ţinta generală P e care trebue s’o urmărim nu poate fi deci 
alta decât crearea, pe întreg întinsul ţării, a unui mare num^r 
de Cămine Culturale. Să nu mai fie sat în care să nu existe un 
Cămin Cultural şi să nu fie Cămin Cultural care să nu fi 
reuşit să mobilizeze pe loc, la o muncă culturală, pe absolut 
toţi oamenii care pot fi de folos sătenilor. In cadrele astfel for¬ 
mate, prin organizarea Căminelor, să se integreze echipele stu¬ 
denţeşti, nu numai pe timp de un an, ci, dacă s ar putea, an după 
an, chiar după părăsirea universităţii, astfel ca să apară tuturor 
intelectualilor ţării o datorie foarte firească, obligaţia lor de a 
munci nu numai în ramurile profesiei lor orăşeneşti, ci şi în 
rândurile unui Cămin Cultural sătesc. 

înfăptuirea unui asemenea plan de lucru ar aduce după sine 
o schimbare totală în atmosfera vieţii noastre intelectuale. 

Cercetarea atentă şi ştiinţifică a vieţii populare ar face vie întot¬ 
deauna, viaţa sufletească a sătenilor, ca o problemă de existenţă 
naţională, în mintea tuturor cărturarilor ţării. Iar grija găsirii 
mijloacelor prin care această intelectualitate poate fi de folos 
marilor mase populare ne-ar împiedica dela prea desele abateri 
ce se fac de atâta vreme în cultura noastră, dela un ideal cultural 
propriu nouă. In aceste împrejurări putem nădăjdui la colaborarea 
unei serii de cărturari, care să îşi aducă întreg prinosul lor de 
talent şi suflet pentru crearea valorilor culturale de folos popu¬ 
lar şi astfel să ajungem la astuparea prăpastiei primejdioase 
deschise între sat şi oraş şi la legarea din nou a firului tradiţional, 
o bună bucată de vreme întrerupt, care unea duhul şi nevoile 
reale ale satelor cu creaţiile cele mai înalte ale culturii orăşeneşti. 

H. H. STAHL 

